फिर 61 हजार के पार हुआ सोना, चांदी भी 73 हजार के करीब पहुंची
Gold Rate Today (15th May 2023), Current Silver Price in India Today. Follow Current Gold and Silver Prices Latest Information, and News On Dainik Bhaskar (दैनिक भास्कर) 15 मई) को सर्राफा बाजार में सोने-चांदी की कीमतों में तेजी देखने को मिली। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने का दाम
आज यानी सोमवार (15 मई) को सर्राफा बाजार में सोने-चांदी की कीमतों में तेजी देखने को मिली। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में 24 कैरेट सोने का दाम 271 रुपए बढ़कर 61,235 रुपए प्रति 10 ग्राम पर पहुंच गया है। वहीं 22 कैरेट सोने की कीमत 56,091 रुपए हो गई है।
कैरेट के हिसाब से सोने की कीमत
चांदी में भी तेजी
IBJA की वेबसाइट के अनुसार आज चांदी की कीमत में भी तेजी देखने को मिली है। ये 525 रुपए महंगी होकर 72,565 रुपए प्रति किलोग्राम पर पहुंच गई है। इससे पहले ये 72,040 रुपए पर थी। अजय केडिया का अनुमान है कि इस साल चांदी 90 हजार रु./किलो तक जा सकती है। इंडस्ट्रियल डिमांड बढ़ने और सोने की कीमतें ज्यादा होने से भी चांदी की कीमतों में उछाल आ रहा है। सिल्वर ETF आने से चांदी में निवेश के विकल्प बढ़ने का भी असर।
65 हजार तक जा सकता है सोना
केडिया एडवाइजरी के डायरेक्टर अजय केडिया के मुताबिक, सोने में 2020 से शुरू सुपर साइकिल अब भी जारी है। इस साल सोना 62,000 तक पहुंचने का अनुमान था, लेकिन मौजूदा परिस्थितियों में ये 64,000 तक पहुंच सकता है।
IIFL सिक्योरिटीज के वाइस प्रेसिडेंट अनुज गुप्ता कहते हैं कि शेयर बाजार में जारी उतार-चढ़ाव के कारण सोने को सपोर्ट मिल रहा है। इसके चलते इस साल के आखिर तक सोना 65 हजार रुपए प्रति 10 ग्राम तक जा सकता है।
